|

52010PC0140

2010/0078 (NLE)  Pasiūlymas Tarybos reglamentas kuriuo galutinio antidempingo muito, Tarybos reglamentu (EB) Nr. 1858/2005 nustatyto importuojamiems plieniniams lynams ir kabeliams, kurių kilmės šalis, inter alia, yra Kinijos Liaudies Respublika, taikymas išplečiamas importuojamiems plieniniams lynams ir kabeliams, siunčiamiems iš Korėjos Respublikos, deklaruojamiems kaip Korėjos Respublikos kilmės arba ne, ir nutraukiamas tyrimas dėl importuojamų produktų, siunčiamų iš Malaizijos  /* KOM/2010/0140 galutinis - NLE 2010/0078 */

	[pic] | EUROPOS KOMISIJA |Briuselis, 2010.4.9KOM(2010)140 galutinis2010/0078 (NLE)PasiūlymasTARYBOS REGLAMENTASkuriuo galutinio antidempingo muito, Tarybos reglamentu (EB) Nr. 1858/2005 nustatyto importuojamiems plieniniams lynams ir kabeliams, kurių kilmės šalis, inter alia , yra Kinijos Liaudies Respublika, taikymas išplečiamas importuojamiems plieniniams lynams ir kabeliams, siunčiamiems iš Korėjos Respublikos, deklaruojamiems kaip Korėjos Respublikos kilmės arba ne, ir nutraukiamas tyrimas dėl importuojamų produktų, siunčiamų iš MalaizijosAIŠKINAMASIS MEMORANDUMASPasiūlymo aplinkybės |Pasiūlymo pagrindas ir tikslai Šis pasiūlymas susijęs su 2009 m. lapkričio 30 d. Tarybos reglamento (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas) taikymu atliekant tyrimą dėl galimo antidempingo priemonių, Tarybos reglamentu (EB) Nr. 1858/2005 nustatytų importuojamiems Kinijos Liaudies Respublikos kilmės plieniniams lynams ir kabeliams, vengimo importuojant iš Korėjos Respublikos ir Malaizijos siunčiamus plieninius lynus ir kabelius. |Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente, ypač jo 13 straipsnyje, nustatytus esminius ir procedūrinius reikalavimus. |Pasiūlymo srityje taikomos nuostatos Šiuo metu galiojančios priemonės buvo nustatytos Tarybos reglamentu (EB) Nr. 1858/2005, kuriuo nustatomas galutinis antidempingo muitas importuojamiems, inter alia, Kinijos Liaudies Respublikos kilmės plieniniams lynams ir kabeliams. |Derėjimas su kitomis Sąjungos politikos kryptimis ir tikslais Netaikoma. |Konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |Su tyrimu susijusios suinteresuotosios šalys turėjo galimybę ginti savo interesus atliekant tyrimą pagal pagrindinio reglamento nuostatas. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Šis pasiūlymas parengtas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateiktas išsamus būtinų įvertinti sąlygų sąrašas. |Teisiniai pasiūlymo aspektai |Siūlomų veiksmų santrauka 2009 m. rugpjūčio 12 d. Komisija paskelbė Reglamentą (EB) Nr. 734/2009, kuriuo ji inicijavo tyrimą dėl galimo antidempingo priemonių, nustatytų Tarybos reglamentu (EB) Nr. 1858/2005 importuojamiems Kinijos Liaudies Respublikos (toliau – KLR) kilmės plieniniams lynams ir kabeliams (toliau – PLK), vengimo importuojamus produktus siunčiant iš Korėjos Respublikos ir Malaizijos, nepaisant to, ar jie deklaruojami kaip Korėjos Respublikos ir Malaizijos kilmės, ar ne. Tyrimas inicijuotas gavus Europos vielinių lynų pramonės ryšių palaikymo komiteto prašymą, kuriame teigiama, kad priemonių vengiama produktus perkraunant Korėjos Respublikoje ir Malaizijoje. Pridedamas pasiūlymas dėl Tarybos reglamento yra pagrįstas atlikto tyrimo išvadomis. Atlikus tyrimą patvirtinta, kad Kinijos kilmės PLK perkraunami Korėjos Respublikoje ir kad tenkinami visi kiti priemonių vengimo nustatymo kriterijai, kaip nurodyta pagrindinio reglamento 13 straipsnio 1 dalyje. Priemonių vengimas nebuvo nustatytas produktus siunčiant iš Malaizijos. Todėl siūloma importuojamiems KLR kilmės PLK nustatytų antidempingo priemonių taikymą išplėsti tam pačiam importuojamam produktui, siunčiamam iš Korėjos Respublikos. Muitas atitinka visai šaliai apskaičiuotą muitą iš KLR importuojamiems PLK (60,4 %). Muitas taikomas nuo tyrimo inicijavimo dienos. Keli bendradarbiaujantys Korėjos gamintojai prašė atleisti nuo galimų priemonių, kurių taikymas išplėstas. Bendroves, kurios visapusiškai bendradarbiavo ir, kaip nustatyta, nevengė taikomų priemonių, siūloma atleisti nuo priemonių. Atitinkamas Tarybos reglamentas turėtų būti paskelbtas Europos Sąjungos oficialiajame leidinyje ne vėliau kaip 2010 m. gegužės 11 d. |Teisinis pagrindas 2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių, ypač jo 13 straipsnis. |Subsidiarumo principas Pasiūlymas priklauso išimtinei Sąjungos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytų priežasčių. |Veiksmų pobūdis aprašytas minėtame pagrindiniame reglamente, nesuteikiant galimybės taikyti nacionalinį sprendimą. |Nuoroda apie Sąjungai, šalių vyriausybėms, regionų ir vietos valdžios institucijoms, ūkinės veiklos vykdytojams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. |Pasirinkta priemonė |Siūloma priemonė – reglamentas. |Kitos priemonės būtų netinkamos dėl toliau nurodytos priežasties. Minėtame pagrindiniame reglamente kitos galimybės nenumatytos. |Poveikis biudžetui |Pasiūlymas neturi poveikio Sąjungos biudžetui. |2010/0078 (NLE)PasiūlymasTARYBOS REGLAMENTASkuriuo galutinio antidempingo muito, Tarybos reglamentu (EB) Nr. 1858/2005 nustatyto importuojamiems plieniniams lynams ir kabeliams, kurių kilmės šalis, inter alia , yra Kinijos Liaudies Respublika, taikymas išplečiamas importuojamiems plieniniams lynams ir kabeliams, siunčiamiems iš Korėjos Respublikos, deklaruojamiems kaip Korėjos Respublikos kilmės arba ne, ir nutraukiamas tyrimas dėl importuojamų produktų, siunčiamų iš MalaizijosEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos Bendrijos narėmis nesančių valstybių[1] (toliau – pagrindinis reglamentas), ypač į jo 13 straipsnį,atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,kadangi:1.  PROCEDŪRA2.  Taikomos priemonės ir ankstesni tyrimai3.  Reglamentu (EB) Nr. 1796/1999[2] (toliau – pradinis reglamentas) Taryba nustatė 60,4 % dydžio galutinį antidempingo muitą importuojamiems plieniniams lynams ir kabeliams (toliau – PLK), kurių kilmės šalis, inter alia , yra Kinijos Liaudies Respublika (toliau – KLR arba Kinija). Šios priemonės toliau vadinamos pradinėmis priemonėmis, o tyrimas, po kurio pradiniu reglamentu buvo nustatytos priemonės, toliau vadinamas pradiniu tyrimu.4.  Pagal pagrindinio reglamento 13 straipsnį nustačius, kad pradinių priemonių buvo vengiama Kinijos kilmės PLK perkraunant Maroke, 2004 m. Tarybos reglamentu (EB) Nr. 1886/2004[3] priemonių taikymas buvo išplėstas tiems patiems importuojamiems PLK, siunčiamiems iš Maroko. Panašiai, atlikus tyrimą pagal pagrindinio reglamento 13 straipsnį ir nustačius, kad iš Ukrainos importuojamiems plieniniams lynams ir kabeliams taikomų pradinių priemonių buvo vengiama šiuos produktus perkraunant Moldovoje, Tarybos reglamentu (EB) Nr. 760/2004[4] šių priemonių taikymas buvo išplėstas tokiems patiems importuojamiems plieniniams lynams ir kabeliams, siunčiamiems iš Moldovos.5.  Atlikusi priemonių galiojimo termino peržiūrą (toliau – priemonių galiojimo termino peržiūra), Taryba, remdamasi pagrindinio reglamento 11 straipsnio 2 dalimi, Reglamentu (EB) Nr. 1858/2005[5] nustatė pradinių priemonių dydžio galutinį antidempingo muitą importuojamiems PLK, kurių kilmės šalis, inter alia , yra Kinijos Liaudies Respublika. Šitaip nustatytas muitas lieka galioti ir toliau bus vadinamas galiojančiomis priemonėmis.6.  Prašymas7.  2009 m. birželio 29 d. pagal pagrindinio reglamento 13 straipsnio 3 dalį Komisija gavo prašymą ištirti galimą antidempingo priemonių, taikomų importuojamiems Kinijos Liaudies Respublikos kilmės PLK, vengimą. Prašymą Sąjungos plieninių lynų ir kabelių gamintojų vardu pateikė ES vielinių lynų pramonės ryšių palaikymo komitetas (toliau – pareiškėjas).8.  Prašyme teigta, kad nustačius antidempingo priemones labai pasikeitė su eksportu iš KLR, Korėjos Respublikos ir Malaizijos į Sąjungą susijusios prekybos pobūdis, ir kad nėra jokios kitos pakankamai pagrįstos priežasties arba pateisinančių ekonominių aplinkybių, išskyrus galiojančių priemonių nustatymą, kuriomis būtų galima paaiškinti tokį pasikeitimą. Teigiama, kad prekybos pobūdis pakito dėl KLR kilmės PLK perkrovos Korėjos Respublikoje ir Malaizijoje.9.  Prašyme taip pat teigta, kad galiojančių priemonių taisomasis poveikis sumažėjo tiek kiekio, tiek kainos požiūriu. Be to, buvo pakankamai įrodymų, kad produktai, kurių importas iš Korėjos Respublikos ir Malaizijos padidėjo, importuoti daug mažesne kaina nei atliekant pradinį tyrimą nustatyta nežalinga kaina.10.  Pareiškėjas taip pat teigė, kad iš Korėjos Respublikos ir Malaizijos siunčiamų PLK kainos buvo dempingo kainos, lyginant su pradinio tyrimo metu nustatyta panašaus produkto normaliąja verte.11.  Inicijavimas12.  Pasikonsultavusi su Patariamuoju komitetu ir nustačiusi, kad yra pakankamai prima facie įrodymų, pagrindžiančių tyrimo inicijavimą pagal pagrindinio reglamento 13 straipsnį, Komisija Reglamentu (EB) Nr. 734/2009[6] (toliau – inicijavimo reglamentas) inicijavo tyrimą. Pagal pagrindinio reglamento 13 straipsnio 3 dalį ir 14 straipsnio 5 dalį Komisija inicijavimo reglamentu taip pat nurodė muitinėms registruoti importuojamus PLK, siunčiamus iš Korėjos Respublikos ir Malaizijos.13.  Tyrimas14.  Komisija apie tyrimo inicijavimą oficialiai pranešė KLR, Korėjos Respublikos ir Malaizijos valdžios institucijoms, šių šalių gamintojams ir (arba) eksportuotojams bei prekiautojams, žinomiems susijusiems Sąjungos importuotojams ir Sąjungos pramonės pareiškėjui. Klausimynai nusiųsti žinomiems KLR, Korėjos Respublikos ir Malaizijos gamintojams ir (arba) eksportuotojams, apie kuriuos Komisija žino iš jų prašymo arba iš Korėjos Respublikos ir Malaizijos misijų į Europos Sąjungą arba kurie apie save pranešė per inicijavimo reglamento 3 straipsnio 1 dalyje nustatytą laikotarpį. Klausimynai taip pat nusiųsti prašyme nurodytiems Korėjos Respublikos ir Malaizijos prekiautojams ir Sąjungos importuotojams. Suinteresuotosioms šalims buvo suteikta galimybė per inicijavimo reglamente nustatytą laikotarpį raštu pareikšti nuomonę ir prašyti būti išklausytoms.15.  Apie save pranešė penkiolika Korėjos Respublikos gamintojų ir (arba) eksportuotojų ir du prekiautojai, du Malaizijos gamintojai ir (arba) eksportuotojai, penki Kinijos gamintojai ir (arba) eksportuotojai, du susiję ir dešimt nesusijusių Sąjungos importuotojų, priklausančių Europos vielinių lynų importuotojų asociacijai. Kelios kitos bendrovės teigė nedalyvaujančios gaminant ar eksportuojant tiriamąjį produktą.16.  Į klausimyną atsakė šios bendrovės, kurių patalpose vėliau buvo surengti tikrinamieji vizitai:Korėjos Respublikos gamintojai ir (arba) eksportuotojai:-  Bosung Wire Rope Co, Ltd., Kimhae-Si,-  Chung Woo Rope Co., Ltd., Busan,-  CS Co., Ltd, Yangsan-City,-  Cosmo Wire Ltd., Ulsan,-  Dae Heung Industrial Co., Ltd., Haman – Gun,-  DSR Wire Corp., Suncheon-City, ir susijusi bendrovė DSR Corp. , Busan ,-  Goodwire Mfg., Co., Ltd., Yangsan-city,-  Kiswire Ltd., Seoul,-  Line Metal Co., Ltd., Changnyoung-Gun,-  Manho Rope & Wire Ltd., Busan,-  Shin Han Rope Co.,Ltd., Incheon,-  Ssang Yong Cable Mfg. Co., Ltd, Busan,-  Young Heung Iron & Steel Co., Changwon City.Korėjos Respublikos prekiautojas:-  Trion Co Ltd., BusanMalaizijos gamintojai ir (arba) eksportuotojai:-  Kiswire Sdn. Bhd., Johor Bahru,-  Southern Wire Industries (M) Sdn. Bhd., Shah Alam, Selangor.KLR gamintojai ir (arba) eksportuotojai:-  Qingdao DSR, Qingdao,-  Kiswire Qingdao Ltd., Qingdao,-  Young Heung (TAICANG) Steel Wire Rope Co., Ltd., Tai Cang City.Susiję importuotojai:-  Kiswire Europe, Nyderlandai,-  Verope AG , Šveicarija .-  Tiriamasis laikotarpis-  Tiriamasis laikotarpis – tai laikotarpis nuo 2008 m. liepos 1 d. iki 2009 m. birželio 30 d. (toliau – TL). Siekiant išnagrinėti tariamą prekybos pobūdžio pasikeitimą, surinkti laikotarpio nuo 1999 m. iki TL pabaigos duomenys.-  TYRIMO REZULTATAI-  Bendrosios pastabos-  Pagal pagrindinio reglamento 13 straipsnio 1 dalį priemonių vengimas nustatomas tiriant, ar pasikeitė prekybos tarp trečiųjų šalių ir Sąjungos pobūdis, ar šis pokytis įvyko dėl praktikos, procesų ar veiklos, kurių negalima paaiškinti jokia kita pakankamai pagrįsta priežastimi ar pateisinančiomis ekonominėmis aplinkybėmis, išskyrus muito nustatymą, ar yra žalos įrodymų ar įrodymų, kad muito taisomasis poveikis sumažėjo panašaus produkto kainos ir (arba) kiekio požiūriu, ir ar yra dempingo įrodymų atsižvelgiant į pirmiau nustatytą panašaus produkto normaliąją vertę, prireikus vadovaujantis pagrindinio reglamento 2 straipsnio nuostatomis.-  Nagrinėjamasis produktas ir panašus produktas-  Nagrinėjamasis produktas, kaip apibrėžta atliekant pradinį tyrimą – Kinijos Liaudies Respublikos kilmės plieniniai lynai ir kabeliai, įskaitant uždaros konstrukcijos lynus, išskyrus lynus ir kabelius iš nerūdijančio plieno, kurių didžiausias skerspjūvio matmuo didesnis kaip 3 mm (pramonės terminologijoje dažnai vadinami plieniniais vielos lynais), kurių KN kodai šiuo metu yra ex 7312 10 81, ex 7312 10 83, ex 7312 10 85, ex 7312 10 89 ir ex 7312 10 98 (toliau – nagrinėjamasis produktas).-  Tiriamasis produktas – iš Korėjos Respublikos ir Malaizijos siunčiami plieniniai lynai ir kabeliai, įskaitant uždaros konstrukcijos lynus, išskyrus lynus ir kabelius iš nerūdijančio plieno, kurių didžiausias skerspjūvio matmuo didesnis kaip 3 mm, deklaruojami kaip Korėjos Respublikos ir Malaizijos kilmės arba ne (toliau – tiriamasis produktas), kurių KN kodai šiuo metu yra tokie patys kaip ir nagrinėjamojo produkto.-  Atlikus tyrimą nustatyta, kad į Sąjungą iš KLR importuotiems ir iš Korėjos Respublikos ir Malaizijos į Sąjungą siunčiamiems PLK yra būdingos tos pačios pagrindinės fizinės ir techninės savybės, ir jie turi tą pačią paskirtį, todėl juos reikia laikyti panašiais produktais, kaip apibrėžta pagrindinio reglamento 1 straipsnio 4 dalyje.-  Bendradarbiavimo lygis ir prekybos apimties nustatymas-  Kaip nurodyta 11 konstatuojamojoje dalyje, atliekant tyrimą bendradarbiavo ir atsakymus į klausimyną pateikė keturiolika Korėjos Respublikos eksportuotojų ir (arba) gamintojų, vienas Korėjos prekiautojas, du Malaizijos ir trys Kinijos eksportuojantys gamintojai.Korėjos Respublika17.  Pateikusi atsakymus į klausimyną, viena Korėjos bendrovė Komisijai pranešė, kad ji bankrutavo ir todėl nutraukė bendradarbiavimą.18.  Kitos Korėjos bendrovės atveju nustatyta, kad 18 straipsnio 1 dalies taikymas buvo pagrįstas dėl 47 konstatuojamojoje dalyje nurodytų priežasčių.19.  Kaip nurodyta COMEXT, bendradarbiaujančių Korėjos eksportuojančių gamintojų produktai sudarė 81 % viso Korėjos eksporto į Sąjungą TL. Todėl, nors bendradarbiavimo lygis buvo aukštas, bendradarbiaujančių gamintojų ir (arba) eksportuotojų produktai nesudarė viso iš Korėjos Respublikos eksportuotų PLK kiekio. Taigi, bendras eksportuotų produktų kiekis buvo paremtas COMEXT duomenimis.Malaizija20.  Yra žinomi du Malaizijos gamintojai. Bendras dviejų bendradarbiaujančių Malaizijos bendrovių eksportuotų produktų kiekis yra didesnis nei COMEXT nurodyto importuoto tiriamojo produkto kiekis. Todėl laikoma, kad eksportuojančių gamintojų eksportuoti produktai sudaro visą iš Malaizijos į Sąjungą eksportuotų PLK kiekį.21.  Pareiškėjas teigė, kad COMEXT duomenys yra nepatikimi ir todėl jais neturėtų būti remiamasi nustatant bendrą eksporto iš Malaizijos į Europos Sąjungą apimtį. Tačiau atliekant tyrimą importo duomenys buvo patikrinti pagal Malaizijos oficialią statistinę informaciją ir patikrintus atsakymus į klausimyną. Atlikus šią analizę nenustatyta, kad faktinis iš Malaizijos eksportuotų produktų kiekis buvo didesnis nei bendradarbiaujančių Malaizijos bendrovių nurodytas eksportuotų produktų kiekis. Todėl pareiškėjo argumentas turėjo būti atmestas.Kinijos Liaudies Respublika22.  KLR gamintojų ir (arba) eksportuotojų bendradarbiavimo lygis buvo žemas – tik trys eksportuotojai ir (arba) gamintojai pateikė atsakymus į klausimyną. Be to, nei viena iš šių bendrovių nagrinėjamojo produkto neeksportavo į Sąjungą, o į Malaiziją eksportavo tik nedidelį produktų kiekį. Bendradarbiaujančių bendrovių eksportas sudarė 41 % viso Kinijos eksporto į Korėjos Respubliką. Todėl, remiantis bendradarbiaujančių šalių pateikta informacija, neįmanoma nustatyti tikslios PLK eksporto iš KLR apimties.23.  Atsižvelgiant į visą tai, išvados dėl PLK importo į Bendriją ir PLK eksporto iš KLR į Korėjos Respubliką ir Malaiziją turėjo būti daromos iš dalies remiantis turimais faktais pagal pagrindinio reglamento 18 straipsnį. Bendrai importo iš KLR į Sąjungą apimčiai nustatyti naudoti COMEXT duomenys. Bendrai importo iš KLR į Korėjos Respubliką ir Malaiziją apimčiai nustatyti naudota Kinijos, Korėjos ir Malaizijos nacionalinė statistika. Atliktas duomenų kryžminis patikrinimas remiantis skirtingais statistikos šaltiniais; be to, duomenys buvo patvirtinti remiantis kitų statistinių duomenų bazių, kaip antai Pasaulio prekybos atlaso, Kinijos eksporto duomenų bazės, duomenimis ir Korėjos Respublikos ir Malaizijos muitinių pateiktais duomenimis.24.  Į Korėjos, Malaizijos ir Kinijos statistikoje nurodytą importo apimtį įtraukiama didesnė produktų grupė nei nagrinėjamasis produktas ar tiriamasis produktas. Todėl remiantis šio tyrimo išvadomis statistika buvo atitinkamai patikslinta.25.  Prekybos pobūdžio pasikeitimasPLK importas į Sąjungą26.  PLK importas iš Kinijos į Sąjungą pirmą kartą beveik visiškai nutrūko 1999 m. nustačius priemones. Po laipsniško didėjimo 2003–2006 m., kai 2006 m. importas sudarė 8 656 t, tendencija pasikeitė ir nuo 2006 m. iki TL pabaigos importo apimtis vėl sumažėjo daugiau kaip 40 %.27.  Kita vertus, bendra Korėjos PLK importo į Sąjungą apimtis 1999–2008 m. labai padidėjo – nuo beveik 11 123 t iki 48 214 t. Didžiausias metinis augimas absoliučiąja verte užregistruotas 2002 m. ir 2003 m., o paskutinį kartą – 2006 m. ir 2007 m.28.  Remiantis skunde nurodyta ir Korėjos Respublikos misijos Europos Sąjungai pateikta informacija laikoma, kad atliekant šį tyrimą buvo įtraukti dauguma, jei ne visi, tikri tiriamojo produkto Korėjos gamintojai. Todėl buvo laikoma, kad nebendradarbiaujančių Korėjos bendrovių eksportuoti į Sąjungą pagamintus produktus, kurie sudarė beveik 19 % viso iš Korėjos Respublikos eksportuotų produktų kiekio, daugiausia eksportavo prekiautojai, išskyrus 18 ir 47 konstatuojamosiose dalyse nurodytus gamintojus.29.  Šių bendrovių eksportas į ES akivaizdžiai padidėjo 2006 m. ir 2007 m. Tais metais produktų eksportuota beveik 20 % daugiau nei 2005 m. – pirmaisiais metais, kai turima šio lygmens duomenų. Nebendradarbiaujančių bendrovių eksportas nuo 2008 m. mažėjo, ir tai reikėtų vertinti atsižvelgiant į šiuo laikotarpiu Korėjos valdžios institucijų atliktą tyrimą, aprašytą 52 konstatuojamojoje dalyje.30.  Malaizijos atveju iš COMEXT duomenų ir bendros bendradarbiaujančių bendrovių eksporto apimties matyti, kad praeityje eksportas iš Malaizijos į Sąjungą palaipsniui didėjo. Labiausiai ir nuosekliausiai eksportas didėjo nuo 2005 m. iki TL pabaigos, kai Malaizijos eksportas į Sąjungą padvigubėjo.31.  1 lentelėje pateikiamas iš pirmiau nurodytų šalių į Sąjungą nuo priemonių nustatymo 1999 m. iki TL pabaigos importuotų PLK kiekis:1 lentelė. PLK importo į Sąjungą kaita nustačius priemonesImporto apimtis tonomis | 1999 | 2000 | 2001 | 2002 | 2003 | 2004 |KLR | Nėra duomenų | 414 | 283 | 394 | 913 | 2 809 |Viso importo dalis | - | 1 % | 1 % | 1 % | 2 % | 5 % |Korėjos Respublika | 11 122 | 12 486 | 13 280 | 16 223 | 22 302 | 31 862 |Viso importo dalis | - | 29 % | 32 % | 37 % | 47 % | 52 % |Malaizija | 2 989 | 2 366 | 4 171 | 3 371 | 4 836 | 4 426 |Viso importo dalis | - | 5 % | 10 % | 8 % | 10 % | 7 % |Importo apimtis tonomis | 2005 | 2006 | 2007 | 2008 | TL |KLR | 4 945 | 8 656 | 6 219 | 6 795 | 4 987 |Viso importo dalis | 7 % | 11 % | 7 % | 7 % | 6 % |Korėjos Respublika | 34 536 | 39 128 | 45 783 | 48 213 | 43 185 |Viso importo dalis | 50 % | 50 % | 55 % | 53 % | 50 % |Korėjos nebendradarbiaujančios bendrovės | 11 577 | 14 042 | 14 160 | 10 287 | 8 391 |Indeksas (2005=100) | 100 | 121 | 122 | 89 | 72 |Malaizija | 5 123 | 7 449 | 8 142 | 9 685 | 10 116 |Viso importo dalis | 7 % | 10 % | 10 % | 11 % | 12 % |Malaizijos bendradarbiaujančios bendrovės (indeksas, 2006=100) | - | 100 | 102 | 148 | 144 |Šaltinis: COMEXT, Korėjos statistika (KITA).32.  Iš pirmiau pateiktų trijų prekybos srautų modelio galima pastebėti, kad ypač nuo 2005 m. Korėjos eksportuotojai ir iš dalies Malaizijos eksportuotojai pardavė kur kas daugiau produktų nei Kinijos eksportuotojai, o kai kuriais atvejais pastaruosius net visai išstūmė iš Sąjungos rinkos.33.  Dėl pasaulio ekonomikos sulėtėjimo, kuris sutampa su TL, visose nagrinėjamose šalyse parduodamų PLK kiekis sumažėjo arba didėjo lėčiau. Vis dėlto labiausiai sumažėjo importas iš KLR į Sąjungą (-27 %).Kinijos eksportas į Korėjos Respubliką ir Malaiziją34.  Taip pat galima pastebėti, kad tuo pačiu laikotarpiu labai padidėjo Kinijos plieninių vielos lynų ir kabelių (visų skersmenų) eksportas į Korėjos Respubliką – nuo palyginti nedidelio kiekio 1999 m. (2 519 t) iki 78 822 t 2008 m. Didžiausias padidėjimas nustatytas 2005–2008 m., kai importas padidėjo keturgubai. Pastaraisiais metais Kinija buvo didžiausia PLK eksportuotoja į Korėją, kurios eksportas 2008 m. sudarė 89 % viso PLK importo. 2008 m. vien tik nagrinėjamojo produkto (produktai, kurių skersmuo didesnis kaip 3 mm) importuota apytikriai 58 885 t.35.  Tokį didelį augimą galima pastebėti ir nagrinėjant vien tik Korėjos nebendradarbiaujančių bendrovių importą – šių bendrovių iš Kinijos importuojamų produktų kiekis 2007–2008 m. padidėjo keturgubai. Nors vėliau importas ėmė mažėti, jis vis dar buvo labai didelis ir kur kas didesnis nei 2005 m.2 lentelė. Kinijos produktų importas į Korėjos Respubliką nuo 1999 m. iki TL pabaigosKorėjos Respublika | 152 657 | 159 584 | 160 113 | 142 413 |Indeksas | 100 | 105 | 105 | 93 |Malaizija (indeksuota) | 100 | 164 | 171 | 157 |37.  Šaltinis: patikrinta bendradarbiaujančių gamintojų pateikta informacija.38.  Išvados dėl prekybos pobūdžio pasikeitimo39.  Dėl bendro Kinijos eksporto į Sąjungą sumažėjimo nuo 2006 m. ir tuo pačiu metu padidėjusio eksporto iš Korėjos Respublikos ir Malaizijos ir eksporto iš KLR į Korėjos Respubliką ir Malaiziją nustačius pradines priemones, ir ypač iki 2008 m., pasikeitė šių šalių ir Sąjungos prekybos pobūdis. Korėjos Respublikos atveju šią išvadą galima daryti tiek bendrai, tiek atskirai nebendradarbiavusių bendrovių atžvilgiu 2005–2007 m. laikotarpiu.40.  Sulaukta pastabų, kuriose teigiama, kad Korėjos PLK eksportas į Sąjungą kurį laiką didėjo nuosekliai – nebuvo jokio staigaus padidėjimo, kuris, kaip manoma, yra būtina sąlyga nustatant prekybos pobūdžio pasikeitimą. Be to, teigta, kad padidėjimas turėtų būti vertinamas labiau kaip natūrali Korėjos PLK pramonės raida.41.  Pirmiausia, pagal pagrindinio reglamento 13 straipsnį, prekybos pobūdžio pasikeitimas nėra išskirtinai apibrėžiamas kaip staigus tiriamosios šalies importo apimties padidėjimas. Antra, atlikus tyrimą nustatyta, kad 2006–2007 m. Korėjos eksportui į Sąjungą labai padidėjus, Korėjos gamintojų gamyba nekito. Todėl negalima daryti išvados, kad Korėjos eksporto apimtys kito vien tik dėl natūralios Korėjos PLK pramonės raidos. Galiausiai, nuo 2006 m. tarp prekybos iš Kinijos į Sąjungą srautų ir prekybos iš Kinijos į Korėją ir iš Korėjos į Sąjungą srautų pastebėtos daugiausia priešingos tendencijos aiškiai parodo Sąjungos ir trečiųjų šalių prekybos pobūdžio pasikeitimą. Todėl šie argumentai turėjo būti atmesti.42.  Vengimo pobūdis43.  13 straipsnio 1 dalyje reikalaujama, kad prekybos pobūdžio pokytis būtų susijęs su veiksmais, procesu ar veikla, kurių negalima paaiškinti jokiomis kitomis pakankamai pagrįstomis priežastimis ar pateisinančiomis ekonominėmis aplinkybėmis, išskyrus muito nustatymą. Veiksmams, procesui ar veiklai priskiriamas, inter alia , produktų, kuriems taikomos priemonės, siuntimas per trečiąsias šalis ir surinkimas iš dalių surinkimo operacijos metu Sąjungoje ar trečiojoje šalyje. Šiuo tikslu surinkimo operacijos buvo nustatytos vadovaujantis pagrindinio reglamento 13 straipsnio 2 dalimi.Korėjos RespublikaPerkrova44.  Atlikus bendrą Korėjos bendradarbiaujančių ir nebendradarbiaujančių bendrovių pagamintų arba į Korėją ir iš jos, įskaitant į kitas šalis ir iš jų, išskyrus KLR ir Sąjungą, importuotų plieninių lynų ir kabelių galutinės paskirties šalies analizę nustatyta, kad tam tikrą iš Korėjos į Sąjungą eksportuotų PLK dalį sudarė į Korėją importuoti Kinijos kilmės PLK, nes šie produktai nebuvo įsigyti iš kitų trečiųjų šalių ar pagaminti Korėjos gamintojų.45.  Be to, palyginus visą Korėjos PLK eksportą, kaip nurodyta Korėjos statistikoje, ir patikrintą bendradarbiaujančių gamintojų informaciją, susijusią su jų produkcija, nustatyta, kad eksportuoti skirtų Korėjos gamintojų produktų kiekis (118 856 t.) buvo daug mažesnis nei bendras eksporto iš Korėjos kiekis (156 440 t.) TL. Atsižvelgiant į tai, kad atliekant šį tyrimą Korėjos bendrovių bendradarbiavimo lygis buvo aukštas, šio skirtumo negalima paaiškinti galimu gamintojų nebendradarbiavimu atliekant tyrimą.46.  Atlikus tyrimą taip pat nustatyta, kad kai kurie Sąjungos importuotojai Kinijos kilmės PLK įsigijo iš Korėjos eksportuotojų, nebendradarbiavusių atliekant šį tyrimą. Šią informaciją patikrinus pagal Korėjos prekybos duomenų bazių duomenis paaiškėjo, kad bent jau tam tikras kiekis PLK, kuriuos eksportavo minėtos nebendradarbiaujančios bendrovės, iš tiesų buvo įsigytas Kinijoje.47.  Buvo galima nustatyti, kad nei viena iš bendradarbiavusių bendrovių nagrinėjamojo produkto neįvežė per Korėjos Respubliką TL. Kai kurios jų PLK importavo iš KLR, tačiau nustatyta, kad šie produktai buvo parduoti vietos rinkoje ar kitose eksporto rinkose.48.  Nustatyta, kad viena bendrovė atsakymuose į klausimyną pateikė klaidingos informacijos. Be to, atliekant tikrinamąjį vizitą, nebuvo suteikta galimybė susipažinti su visa informacija. Todėl pagal pagrindinio reglamento 18 straipsnio 1 dalį išvados dėl šios bendrovės buvo daromos remiantis turimais faktais. Pagal 18 straipsnio 4 dalį bendrovei buvo pranešta apie ketinimą neatsižvelgti į jos pateiktą informaciją ir numatytas laikotarpis pateikti papildomus paaiškinimus.49.  Atskleidus informaciją, bendrovė pripažino anksčiau vengusi priemonių klastodama iš KLR įsigytų produktų kilmę. Kita vertus, bendrovė teigė pateikusi pakankamai informacijos apie jos produkciją, pardavimą ir pirkimą TL ir ši informacija buvo patikrinta vietoje. Bendrovė taip pat teigė, kad to turėjo pakakti nustatyti, kad TL ji nevengė galiojančių priemonių.50.  Tačiau atsižvelgiant į tai, kad bendrovė prisipažino vengusi priemonių ir netgi bandė pakenkti tyrimui, manoma, kad tikslinga neatsižvelgti į visą jos pateiktą informaciją ir, kaip išsamiau nurodyta 77 konstatuojamojoje dalyje, šios bendrovės neatleisti nuo priemonių, kurių taikymas išplėstas.51.  Kaip paaiškinta 18 konstatuojamojoje dalyje, viena bendrovė pranešė Komisijai, kad ji bankrutavo, ir nutraukė bendradarbiavimą. Kaip nurodyta pirmiau, su šia bendrove susijusios išvados turėjo būti daromos remiantis turimais faktais, kaip nurodyta pagrindinio reglamento 18 straipsnio 1 dalyje.52.  Remiantis tais faktais padaryta išvada, kad produktai buvo perkraunami TL ir vėliau, nors, kaip nustatyta, juos perkraunant nedalyvavo nei vienas Korėjos bendradarbiaujantis gamintojas. Apie perkrovą patvirtina ir su prekybos pobūdžio pasikeitimu susijusios išvados, kaip nurodyta 39 konstatuojamojoje dalyje.53.  Reikia pažymėti, kad 2007 m. Europos kovos su sukčiavimu tarnyba (OLAF) pradėjo tyrimą dėl to paties produkto perkrovos Korėjoje. Žinoma, kad tuo pačiu metu Korėjos valdžios institucijos atliko tyrimą dėl galimo vengimo, ir padarė išvadą, kad kelios bendrovės, daugiausia prekiautojai, sukčiavo klastodami iš KLR į Korėją importuotų PLK kilmę, kai produktai buvo reeksportuojami.54.  Todėl Kinijos kilmės produktų perkrova Korėjos Respublikoje buvo patvirtinta.Surinkimo operacija55.  Siekiant nustatyti, ar surinkimo operacijomis Korėjos Respublikoje vengiama priemonių pagal 13 straipsnio 2 dalį, buvo ištirti kiekvienos bendradarbiaujančios bendrovės žaliavų šaltiniai ir gamybos sąnaudos. Visais atvejais Kinijos kilmės žaliavos (vieliniai lynai ar pusgaminiai) nesudarė 60 % ar didesnės dalies bendros galutinio produkto sudedamųjų dalių vertės. Todėl nebuvo būtina tirti, ar buvo pasiekta 25 % pridėtinės vertės riba, ar ne.MalaizijaPerkrova56.  Atlikus tyrimą nustatyta, kad TL nei vienas Malaizijos bendradarbiaujantis gamintojas nagrinėjamojo produkto neimportavo iš Kinijos.57.  Remiantis bendradarbiaujančioms bendrovėms tenkančia viso eksporto iš Malaizijos į Sąjungą dalimi, kaip nurodyta COMEXT, buvo galima daryti išvadą, kad iš statistikos matomą importo iš Malaizijos apimties padidėjimą galima visiškai paaiškinti bendradarbiaujančių bendrovių eksporto padidėjimu. Šią išvadą patvirtina bendros tikrų Malaizijos gamintojų produkcijos padidėjimas tuo pačiu metu kaip aprašyta 38 konstatuojamojoje dalyje.58.  Pareiškėjui kilo abejonių dėl šio nustatyto fakto, bet jis nepateikė jokios kitos priežasties ar įrodymų. Todėl šis argumentas turėjo būti atmestas.Surinkimo operacija59.  Siekiant nustatyti, ar surinkimo operacijomis Malaizijoje vengiama priemonių pagal 13 straipsnio 2 dalį, buvo ištirti kiekvienos bendradarbiaujančios bendrovės žaliavų šaltiniai ir gamybos sąnaudos. Visais atvejais Kinijos kilmės žaliavos (vieliniai lynai ar pusgaminiai) nesudarė 60 % ar didesnės dalies bendros galutinio produkto sudedamųjų dalių vertės. Todėl nebuvo būtina tirti, ar buvo pasiekta 25 % pridėtinės vertės riba, ar ne.60.  Todėl buvo galima daryti išvadą, kad prekybos tarp KLR, Malaizijos ir Sąjungos pobūdžio pasikeitimas nėra susijęs su priemonių vengimu Malaizijoje. Todėl tyrimą dėl importuojamų PLK, siunčiamų iš Malaizijos, reikėtų nutraukti.61.  Nepakankamai pagrįstos priežastys ar pateisinančios ekonominės aplinkybės, išskyrus antidempingo muito nustatymą (Korėjos Respublika)62.  Atlikus tyrimą nenustatyta jokių kitų pagrįstų perkrovos priežasčių ar pateisinančių ekonominių aplinkybių, išskyrus galiojančių Kinijos kilmės PLK taikomų antidempingo priemonių vengimą.63.  Antidempingo muito taisomojo poveikio mažėjimas (nebendradarbiaujančios Korėjos bendrovės)64.  Siekiant įvertinti, ar dėl importuotų produktų kiekio ir kainos požiūriu sumažėjo taisomasis galiojančių iš Kinijos importuojamiems PLK taikomų priemonių poveikis, COMEXT duomenys buvo naudojami kaip patikimiausi su nebendradarbiaujančių bendrovių eksportuotų produktų kiekiu ir kainomis susiję duomenys. Taip nustatytos kainos buvo palygintos su priemonių galiojimo termino peržiūros metu Sąjungos gamintojams nustatytu žalos pašalinimo lygiu.65.  Buvo manoma, kad iš Korėjos importuotų produktų kiekis labai padidėjo, atsižvelgiant į rinkos dydį, kaip nustatyta atliekant priemonių galiojimo termino peržiūrą (Reglamento (EB) Nr. 1858/2005 99 konstatuojamoji dalis). Importo padidėjimą patvirtina ir apytikriai apskaičiuotas Sąjungos suvartojimas dabartiniu tiriamuoju laikotarpiu. Palyginus priemonių galiojimo termino peržiūros metu nustatytą žalos pašalinimo lygį ir eksporto kainos svertinį vidurkį matyti, kad produktai buvo parduoti daug mažesne kaina. Todėl padaryta išvada, kad priemonių poveikis sumažėjo kiekio ir kainos požiūriu.66.  Dempingo įrodymai (nebendradarbiaujančios Korėjos bendrovės)67.  Galiausiai, vadovaujantis pagrindinio reglamento 13 straipsnio 1 ir 2 dalimis, buvo ištirta, ar yra dempingo įrodymų atsižvelgiant į panašiems produktams anksčiau nustatytas normaliąsias vertes.68.  Priemonių galiojimo termino peržiūros metu normalioji vertė buvo nustatyta remiantis kainomis Turkijoje, kuri atliekant minėtą tyrimą buvo pasirinkta kaip tinkama rinkos ekonomikos šalis, analogiška KLR. Atliekant dabartinį tyrimą nustatyta, kad vielinių lynų – pagrindinės PLK žaliavos – kaina labai padidėjo nuo priemonių galiojimo termino peržiūros. Todėl, atsižvelgiant į tai, kad žaliavų kainos pokyčiai turėjo įtakos eksporto kainai TL, manyta, kad tikslinga atnaujinti normaliąją vertę atsižvelgiant į žaliavų kainų pokyčius, kaip nustatyta anksčiau.69.  Nustatyta, kad didelę dalį Korėjos eksportuotų produktų pagamino tikri Korėjos gamintojai. Dėl šios priežasties siekiant nustatyti eksporto iš Korėjos Respublikos kainas, kurioms priemonių vengimas turėjo poveikio, nagrinėtas tik nebendradarbiaujančių gamintojų ir (arba) eksportuotojų eksportas remiantis patikimiausiais turimais faktais, t. y. vidutine PLK eksporto kaina TL, kaip nurodyta COMEXT.70.  Siekiant užtikrinti teisingą normaliosios vertės ir eksporto kainos palyginimą, koreguojant pagal pagrindinio reglamento 2 straipsnio 10 dalį buvo deramai atsižvelgta į skirtumus, darančius poveikį kainoms ir kainų palyginamumui. Koreguojant buvo atsižvelgta ir į netiesioginių mokesčių, transporto ir draudimo išlaidų skirtumus, remiantis vidutinėmis bendradarbiavusių Korėjos gamintojų ir (arba) eksportuotojų išlaidomis.71.  Pagal pagrindinio reglamento 2 straipsnio 11 dalį ir 2 straipsnio 12 dalį, dempingas buvo nustatytas palyginus priemonių galiojimo termino peržiūros metu nustatytą normaliosios vertės svertinį vidurkį ir eksporto kainų svertinį vidurkį dabartinio tiriamojo laikotarpio metu, išreikštus CIF kainos Sąjungos pasienyje prieš sumokant muitą procentais.72.  Palyginus taip nustatytus normaliosios vertės svertinį vidurkį ir eksporto kainų svertinį vidurkį nustatyta, kad vykdytas dempingas.73.  PRIEMONĖS74.  Atsižvelgiant į tai, kas išdėstyta pirmiau, padaryta išvada, kad galutinių antidempingo muitų, taikomų importuojamiems Kinijos kilmės PLK, buvo vengiama juos perkraunant Korėjos Respublikoje pagal pagrindinio reglamento 13 straipsnio 1 dalį.75.  Pagal pagrindinio reglamento 13 straipsnio 1 dalies pirmą sakinį galiojančių priemonių, taikomų importuojamam Kinijos kilmės nagrinėjamajam produktui, taikymas turėtų būti išplėstas tam pačiam importuojamam produktui, siunčiamam iš Korėjos Respublikos, deklaruojamam kaip Korėjos kilmės arba ne.76.  Priemonės, kurių taikymas turi būti išplėstas, yra Reglamento (EB) Nr. 1858/2005 1 straipsnio 2 dalyje nustatytos priemonės, t. y. 60,4 % dydžio galutinis antidempingo muitas, taikomas neto kainai Sąjungos pasienyje prieš sumokant muitą.77.  Pagal pagrindinio reglamento 13 straipsnio 3 dalį ir 14 straipsnio 5 dalį, kuriose numatoma, kad bet koks išplėstas priemonės taikymas turėtų galioti į Sąjungą įvežtiems ir pagal inicijavimo reglamentą registruotiems importuotiems produktams, muitai turėtų būti renkami už registruotus importuotus PLK, siunčiamus iš Korėjos.78.  TYRIMO DĖL MALAIZIJOS NUTRAUKIMAS79.  Atsižvelgiant į su Malaizija susijusias išvadas, tyrimas dėl galimo antidempingo priemonių vengimo importuojamus PLK siunčiant iš Malaizijos turėtų būti nutrauktas, o inicijavimo reglamente nustatyta importuojamų PLK, siunčiamų iš Malaizijos, registracija turėtų būti nebevykdoma.80.  Pareiškėjas prieštaravo pasiūlymui nutraukti tyrimą dėl Malaizijos. Kadangi visi išdėstyti argumentai jau buvo išnagrinėti, nebuvo jokios kitos priežasties persvarstyti pasiūlymą.81.  PRAŠYMAI ATLEISTI NUO PRIEMONIŲ82.  Keturiolika Korėjos Respublikos bendrovių, pateikdamos atsakymus į klausimyną, prašė atleisti nuo galimų priemonių, kurių taikymas išplėstas, pagal pagrindinio reglamento 13 straipsnio 4 dalį.83.  Kaip paaiškinta 18 konstatuojamojoje dalyje, viena iš šių bendrovių vėliau nutraukė bendradarbiavimą. Todėl jos prašymas atleisti nuo priemonių pagal 13 straipsnio 4 dalį turėjo būti atmestas.84.  Kita bendrovė, kaip nurodyta 47 konstatuojamojoje dalyje, pateikė klaidingą informaciją ir nesuteikė galimybės susipažinti su prašoma informacija. Todėl jos prašymas atleisti nuo priemonių pagal 13 straipsnio 4 dalį negalėjo būti patenkintas.85.  Trečioji Korėjos Respublikos bendrovė produkto neeksportavo nei TL, nei jam pasibaigus, todėl nebuvo galima daryti išvadų dėl jos veiklos pobūdžio. Dėl šios priežasties šios bendrovės nebuvo galima atleisti nuo priemonių. Tačiau jei išplėtus galiojančių antidempingo priemonių taikymą pagrindinio reglamento 11 straipsnio 4 dalies ir 13 straipsnio 4 dalies sąlygos yra įgyvendinamos, paprašius, bendrovės padėtis gali būti peržiūrėta.86.  Bendrovė paprieštaravo ir pakartotinai pateikė prašymą atleisti nuo priemonių. Tačiau ji nepateikė naujos informacijos ir įrodymų, dėl kurių būtų buvę galima pakeisti priimtą sprendimą. Todėl jos prašymas negalėjo būti priimtas.87.  Buvo nustatyta, kad jokia kita bendradarbiaujanti Korėjos Respublikos bendrovė nevengė priemonių. Be to, nei viena iš prašymą atleisti nuo priemonių pateikusių bendrovių nėra susijusi su vengimo veiksmus vykdžiusiomis bendrovėmis . Visų pirma reikia pažymėti, kad keturi iš suinteresuotųjų gamintojų yra susiję su KLR bendrovėmis, kurioms taikomos pradinės priemonės. Tačiau nėra įrodymų, kad toks ryšys buvo ar juo buvo naudojamasi siekiant išvengti importuojamiems Kinijos kilmės produktams taikomų priemonių. Todėl nuo priemonių turėtų būti atleidžiamos visos kitos 76–78 konstatuojamosiose dalyse nenurodytos bendradarbiaujančios bendrovės.88.  Manoma, kad šiuo atveju siekiant užtikrinti deramą atleidimo nuo priemonių taikymą, būtinos specialios priemonės. Šios specialios priemonės – tai galiojančios komercinės sąskaitos faktūros, atitinkančios šio reglamento priede nurodytus reikalavimus, pateikimas valstybių narių muitinėms. Jei tokia sąskaita faktūra nepateikiama kartu su importuojamais produktais, jiems nustatomos išplėstos antidempingo priemonės, taikomos visoms Korėjos Respublikos bendrovėms, kurios nėra atleistos nuo priemonių.89.  Kitų susijusių eksportuotojų, su kuriais Komisija nesusisiekė šio tyrimo tikslais ir kurie ketina prašyti juos atleisti nuo antidempingo muito, kurio taikymas yra išplėstas, pagal pagrindinio reglamento 13 straipsnio 4 dalį, bus paprašyta pateikti atsakymus į klausimyną, kad Komisija galėtų nuspręsti, ar galima juos atleisti nuo priemonių. Paprastai Komisija taip pat atliktų tikrinamąjį vizitą vietoje. Prašymas turėtų būti pateiktas Komisijai kartu su visa susijusia informacija.90.  Jei nuo priemonių atleidžiama, Komisija, pasitarusi su Patariamuoju komitetu, pasiūlys atitinkamai iš dalies pakeisti šį reglamentą. Taigi bet koks atleidimo nuo priemonių atvejis bus stebimas siekiant užtikrinti šiame reglamente nustatytų reikalavimų laikymąsi.91.  INFORMACIJOS ATSKLEIDIMAS92.  Visoms suinteresuotosioms šalims buvo pranešta apie esminius faktus ir aplinkybes, kuriomis remiantis padarytos pirmiau minėtos išvados, ir jos buvo paragintos pateikti pastabas. Žodžiu ir raštu šalių pareikštos pastabos buvo išnagrinėtos. Nei dėl vieno iš pateiktų argumentų nebuvo pakeistos galutinės išvados.PRIĖMĖ ŠĮ REGLAMENTĄ:1 straipsnis1. Galutinis antidempingo muitas, Reglamentu (EB) Nr. 1858/2005 nustatytas importuojamiems Kinijos Liaudies Respublikos kilmės plieniniams lynams ir kabeliams, įskaitant uždaros konstrukcijos lynus, išskyrus lynus ir kabelius iš nerūdijančio plieno, kurių didžiausias skerspjūvio matmuo didesnis kaip 3 mm, išplečiamas importuojamiems plieniniams lynams ir kabeliams, įskaitant uždaros konstrukcijos lynus, išskyrus lynus ir kabelius iš nerūdijančio plieno, kurių didžiausias skerspjūvio matmuo didesnis kaip 3 mm, siunčiamiems iš Korėjos Respublikos, deklaruojamiems kaip Korėjos Respublikos kilmės arba ne, kurių KN kodai šiuo metu yra ex 7312 10 81, ex 7312 10 83, ex 7312 10 85, ex 7312 10 89 ir ex 7312 10 98 (TARIC kodai: 7312 10 81 13, 7312 10 83 13, 7312 10 85 13, 7312 10 89 13 ir 7312 10 98 13), išskyrus pagamintus šių bendrovių:Šalis | Bendrovė | Papildomas TARIC kodas |Korėjos Respublika | Bosung Wire Rope Co, Ltd., 972-5, Songhyun-Ri, Jinrae-Myeun, Kimhae-Si, Gyeungsangnam-Do | A969 |Chung Woo Rope Co., Ltd. 1682-4, Songjung-Dong, Gangseo-Gu, Busan | A969 |CS Co., Ltd, 287-6 Soju-Dong Yangsan-City, Kyoungnam | A969 |Cosmo Wire Ltd., 447-1, Koyeon-Ri, Woong Chon-Myon Ulju-Kun, Ulsan | A969 |Dae Heung Industrial Co., Ltd., 185 Pyunglim - Ri, Daesan-Myun, Haman – Gun, Gyungnam | A969 |DSR Wire Corp., 291, Seonpyong-Ri, Seo-Myon, Suncheon-City, Jeonnam | A969 |Kiswire Ltd., 20t h Fl. Jangkyo Bldg., 1, Jangkyo-Dong, Chung-Ku, Seoul | A969 |Manho Rope & Wire Ltd., Dongho Bldg, 85-2, 4 Street Joongang-Dong, Jong-gu, Busan | A969 |Shin Han Rope CO.,LTD, 715-8, Gojan-dong, Namdong-gu, Incheon | A969 |Ssang Yong Cable Mfg. Co., Ltd, 1559-4 Song-Jeong Dong, Gang-Seo Gu, Busan | A969 |Young Heung Iron & Steel Co., Ltd, 71-1 Sin-Chon Dong, Changwon City, Gyungnam | A969 |2. Šio straipsnio 1 dalyje nurodytoms bendrovėms suteiktas ar pagal 3 straipsnio 2 dalį Komisijos nustatytas atleidimas nuo priemonių taikomas, jei valstybių narių muitinėms pateikiama galiojanti komercinė sąskaita faktūra, atitinkanti priede nurodytus reikalavimus. Nepateikus tokios sąskaitos faktūros taikomas 1 dalyje nustatytas antidempingo muitas.3. Muitas, kurio taikymas išplėstas šio straipsnio 1 dalimi, taikomas importuojamiems produktams, siunčiamiems iš Korėjos Respublikos, deklaruojamiems kaip Korėjos Respublikos kilmės arba ne, registruojamiems pagal Reglamento (EB) Nr. 734/2009 2 straipsnį ir Reglamento (EB) Nr. 1225/2009 13 straipsnio 3 dalį ir 14 straipsnio 5 dalį, išskyrus 1 dalyje nurodytų bendrovių pagamintus produktus.4. Taikomos galiojančios muitus reglamentuojančios nuostatos.2 straipsnisTyrimas, pradėtas Reglamentu (EB) Nr. 734/2009 dėl galimo antidempingo priemonių, Reglamentu (EB) Nr. 1858/2005 nustatytų importuojamiems Kinijos Liaudies Respublikos kilmės plieniniams lynams ir kabeliams, vengimo importuojant iš Korėjos Respublikos ir Malaizijos siunčiamus plieninius lynus ir kabelius, deklaruojamus kaip Korėjos Respublikos ir Malaizijos kilmės arba ne, ir kuriuo nustatoma šių importuojamų produktų registracija, nutraukiamas.3 straipsnis1. Prašymai atleisti nuo muito, kurio taikymas išplėstas 1 straipsniu, pateikiami raštu viena iš oficialiųjų Europos Sąjungos kalbų ir turi būti pasirašyti prašymą teikiančio subjekto įgalioto asmens. Prašymą reikia siųsti šiuo adresu:European CommissionDirectorate-General for TradeDirectorate HOffice: N-105 04/92B - 1049 BrusselsBELGIUMFaksas (32 2) 295 65 052. Pagal Reglamento (EB) Nr. 1225/2009 13 straipsnio 4 dalį, Komisija, pasikonsultavusi su Patariamuoju komitetu, gali priimti sprendimą taikyti išimtį bendrovėms, nepažeidžiančioms Reglamentu (EB) Nr. 1858/2005 nustatytų antidempingo priemonių, ir atleisti jas nuo muito, kurio taikymas išplėstas 1 straipsniu.4 straipsnisMuitinėms pavedama nutraukti importuojamų produktų registraciją, nustatytą pagal Reglamento (EB) Nr. 734/2009 2 straipsnį.5 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasPriedasŠio reglamento 1 straipsnio 2 dalyje nurodytoje galiojančioje komercinėje sąskaitoje faktūroje turi būti tokia komercinę sąskaitą faktūrą išrašančio bendrovės atstovo pasirašyta deklaracija:93.  Komercinę sąskaitą faktūrą išrašančio bendrovės atstovo vardas, pavardė ir pareigos.94.  Pateikiama tokia deklaracija: „Patvirtinu, kad (kiekis) šioje sąskaitoje faktūroje nurodytų [nagrinėjamasis produktas] (papildomas TARIC kodas), parduotų eksportui į Europos Sąjungą, pagamino (nagrinėjamosios šalies pavadinimas) (bendrovės pavadinimas ir adresas). Patvirtinu, kad šioje sąskaitoje faktūroje pateikta informacija yra išsami ir teisinga.“95.  Data ir parašas[1] OL L 343, 2009 12 22, p. 51.[2] OL L 217, 1999 8 17, p. 1.[3] OL L 328, 2004 10 30, p. 1.[4] OL L 120, 2004 4 24, p.1.[5] OL L 299, 2005 11 16, p. 1.[6] OL L 208, 2009 08 12, p. 7.


|

52010PC0344

 Pasiūlymas Europos parlamento ir Tarybos reglamentas kuriuo nustatoma valstybių narių ir trečiųjų šalių dvišaliams investicijų susitarimams skirta pereinamojo laikotarpio tvarka  /* KOM/2010/0344 galutinis - COD 2010/0197 */

	[pic] | EUROPOS KOMISIJA |Briuselis, 2010.7.7KOM(2010)344 galutinis2010/0197 (COD)PasiūlymasEUROPOS PARLAMENTO IR TARYBOS REGLAMENTASkuriuo nustatoma valstybių narių ir trečiųjų šalių dvišaliams investicijų susitarimams skirta pereinamojo laikotarpio tvarkaAIŠKINAMASIS MEMORANDUMAS1. PASIŪLYMO APLINKYBĖSSutartyje dėl Europos Sąjungos veikimo (toliau – SESV) Europos Sąjungai suteikiama išimtinė kompetencija bendros prekybos politikos srityje, kurios dalį sudaro tiesioginės užsienio investicijos (207 straipsnio 1 dalis ir 3 straipsnio 1 dalies e punktas). Pagal SESV 2 straipsnio 1 dalį, kai tam tikroje srityje Sąjungai suteikiama išimtinė kompetencija, tik Sąjunga gali priimti teisiškai privalomus aktus.Iki įsigaliojant SESV valstybės narės su trečiosiomis šalimis sudarė daugiau nei 1 000 dvišalių susitarimų dėl investicijų, kurie iš dalies arba visiškai susiję su tiesioginėmis užsienio investicijomis. Vieni tokių susitarimų – dvišalės investicijų sutartys (toliau – DIS), kuriomis pagal tarptautinę teisę privalomų specialiųjų įsipareigojimų forma suteikiamos, inter alia , garantijos dėl investicijų valstybėse narėse ir trečiosiose šalyse sąlygų.Nors susitarimai pagal viešąją tarptautinę teisę valstybėms narėms ir toliau yra privalomi, tačiau, įsigaliojus SESV, valstybių narių susitarimai dėl investicijų ir pagal juos prisiimti įsipareigojimai turėtų būti vertinami atsižvelgiant į ES išimtinę kompetenciją tiesioginių užsienio investicijų srityje.SESV nėra aiškios pereinamojo laikotarpio sistemos, pagal kurią būtų išaiškintas valstybių narių susitarimų statusas, todėl šiuo Tarybos ir Parlamento reglamento pasiūlymu bus leidžiama toliau taikyti visus šiuo metu galiojančius valstybių narių ir trečiųjų šalių investicijų susitarimus. Pagal šį pasiūlymą numatyta aiškiai užtikrinti sąlygų, kuriomis veikia investuotojai, teisinį tikrumą.Vadovaujantis šiuo požiūriu, iš kurio matyti SESV įsigaliojimo raida, kaip ir bendros prekybos politikos kūrimo atveju praeito amžiaus septintajame dešimtmetyje[1], galima palaipsniui kurti ir tobulinti ES investicijų politiką, kuri turi būti vienodai skirta visiems investuotojams ir investicijoms.Atsižvelgiant į tai, kad valstybėms narėms gali reikėti iš dalies keisti arba koreguoti investicijų susitarimus ir ypač keisti juos tam, kad jie atitiktų pagal Sutartį nustatytoms pareigoms, šiuo pasiūlymu taip pat nustatoma teisės valstybėms narėms pradėti derybas su trečiąja šalimi tam, kad būtų pakoreguotas galiojantis dvišalis susitarimas dėl investicijų, suteikimo tvarka ir sąlygos. Šią sistemą taip pat galima naudoti valstybėms narėms tam tikromis pagal šį pasiūlymą nustatytomis sąlygomis derantis su trečiosiomis šalimis dėl naujų dvišalių susitarimų dėl investicijų ir juos sudarant. Kadangi išimtinė kompetencija tiesioginių užsienio investicijų srityje suteikta Sąjungai, o ES investicijų politika bus plėtojama palaipsniui, šiuo pasiūlymu nustatyta tvarka turi būti vertinama kaip išimtinė pereinamojo laikotarpio priemonė.Šis reglamentas skirtas tik naujosios ES kompetencijos investicijų srityje valdymo pereinamojo laikotarpio aspektams. Šiame reglamente neaptariami naujos ES investicijų politikos, kuri turi būti parengta remiantis naujai gauta išimtine kompetencija tiesioginių užsienio investicijų srityje, tikslai, kriterijai ir turinys – jiems skirtas atskiras Komisijos komunikatas Europos Parlamentui ir Tarybai, kuris buvo priimtas tuo pačiu metu, kaip šio reglamento pasiūlymas.2. POLITIKOS PASIRINKTYS IR KONSULTACIJOS SU SUINTERESUOTOSIOMIS ŠALIMISAtsižvelgdama į ypatingą klausimo pobūdį, Komisija pirmiau aprašytam tikslui pasiekti įvertino skirtingas pasirinktis, tačiau oficialaus poveikio vertinimo neatliko. 2010 m. sausio 25 d. Briuselyje surengtas susitikimas su valstybių narių ekspertais valstybių narių su trečiosiomis šalimis sudarytų dvišalių susitarimų dėl investicijų statusui aptarti.Valstybių narių investicijų susitarimų nesuderinamumo su ES teisės aktais mastas gali būti diskutuotinas. Komisijos nuomone, turi būti vengiama bet kokio teisinio netikrumo, susijusio su tokių susitarimų statusu ir pagrįstumu, kuris gali pakenkti ES investicijoms ir investuotojų veiksmams užsienyje ar užsienio investicijoms ir investuotojų veiksmams valstybėse narėse. Iš tiesų, toks netikrumas prieštarauja investicijų apsaugos esmei – užtikrinti investicijas priimančiųjų šalių elgsenos teisinį tikrumą. Taigi, atsižvelgiant į situaciją, kuri susiklostė įsigaliojus SESV, vietoje neveikimo ar pavėluoto atoveiksmio pirmenybė teikiama greitam ir aiškiam sprendimui.Privalomomis teisinės galios neturinčiomis priemonėmis, kaip antai Komisijos tarnybų ar Kolegijos deklaracijomis ar pareiškimais dėl dvišalių investicijų susitarimų statuso ir pagrįstumo, nebūtų sukurtas teisinis tikrumas, kurio reikia susijusiems susitarimams užtikrinti. Būtent dėl to pageidautina rinktis teisinę priemonę.Pasiūlymu išlaikomas status quo ir siūlomas pereinamojo laikotarpio sprendimas leisti toliau galioti dvišaliams valstybių narių su trečiosiomis šalimis sudarytiems susitarimams dėl investicijų. Šiuo pasiūlymu iš esmės siekiama išvengti labai neigiamo rezultato, t. y. galimo investuotojams ir investicijoms pagal tarptautinius investicijų susitarimus suteikiamų teisių ir naudos panaikinimo. Dėl to, manoma, kad neveikimo poveikis gali būti daug didesnis už šio sprendimo poveikį, kuris, atsižvelgiant į tai, kad išlaikomas status quo , yra neutralus.Šiame pasiūlyme numatomu leidimu nei nustatomi būsimos ES investicijų politikos apmatai, nei sudaromos sąlygos tam, kad susitarimai, kuriems taikomas šis pasiūlymas, kenktų Sąjungos kompetencijos vykdymui. Dėl to, vadovaujantis toliau nurodyta tvarka, pagal šį pasiūlymą suteiktą leidimą galima atšaukti. Šiame reglamento pasiūlyme atsižvelgiama į Europos Sąjungos Teisingumo teismo nustatytą įpareigojimą valstybėms narėms galiojančiuose susitarimuose pašalinti visus nesuderinamumus su SESV.3. TEISINIAI PASIŪLYMO ASPEKTAIŠiuo pasiūlymu siekiama leisti toliau galioti valstybių narių su trečiosiomis šalimis sudarytiems tarptautiniams susitarimams dėl investicijų ir nustatyti valstybių narių derybų dėl tokių susitarimų ir jų sudarymo sąlygas ir tvarką.I skyriuje nurodomas reglamento dalykas ir taikymo sritis. 1 straipsnyje nustatoma, kad reglamentas taikomas valstybių narių ir trečiųjų šalių susitarimams dėl investicijų.II skyriuje nustatoma, kad taikomiems dvišaliams valstybių narių su trečiosiomis šalimis sudarytiems susitarimams leidžiama toliau galioti.2 straipsnyje reikalaujama, kad valstybės narės praneštų Komisijai apie visus susitarimus, kuriuos pagal šio reglamento sąlygas jos norėtų toliau taikyti. Jau sudarytiems, bet dar neįsigaliojusiems susitarimams taip pat taikomas 2 straipsnis.Pagal 3 straipsnį leidžiama, kad toliau galiotų visi taikomi valstybių narių ir trečiųjų šalių susitarimai dėl investicijų, apie kuriuos pranešė valstybės narės, pradedant nuo šio reglamento įsigaliojimo. Šiuo leidimu nepažeidžiamos valstybių narių pareigos pagal Sąjungos teisės aktus[2].4 straipsnyje numatoma, kad siekiant, jog visoms suinteresuotosioms šalims būtų žinoma tiksli šiuo reglamentu nustatytos teisinės aprėpties apimtis, visi susitarimai, apie kuriuos pranešta, turėtų būti kasmet skelbiami Oficialiajame leidinyje.5 straipsnyje numatoma atlikti susitarimų, apie kuriuos pranešta, peržiūrą. Atlikus peržiūrą bus nustatyti galiojančių susitarimų kiekybiniai ir kokybiniai aspektai ir kliūtys, kurias susitarimai gali kelti bendros prekybos politikos įgyvendinimui. Tiksliau, Komisija įvertins, ar susitarimai arba jų nuostatos atitinka Sąjungos teisės aktus, nekenkia Sąjungos ir trečiųjų šalių deryboms ar susitarimams dėl investicijų ar su investicijomis susijusiai Sąjungos politikai, įskaitant, visų pirma, bendrą prekybos politiką. Ne vėliau kaip po penkių metų nuo šio reglamento įsigaliojimo Komisija, remdamasi susitarimų peržiūra, pateiks ataskaitą ir galimas rekomendacijas dėl II skyriaus nuostatų taikymo nutraukimo ar tų nuostatų keitimo.6 straipsnyje išsamiai išdėstyta pagal šį skyrių suteikto leidimo atšaukimo tvarka. Leidimą vienam ar daugiau susitarimų su tam tikra trečiąja šalimi gali tekti atšaukti, jei tokie susitarimai neatitinka Sąjungos teisės aktų. Be to, leidimas gali būti atšauktas, jei visas susitarimas ar jo dalis sutampa su galiojančiu Sąjungos susitarimu su ta trečiąja šalimi, ir minėtas konkretus sutapimas pastarajame susitarime neaptariamas. Pavyzdžiui, Sąjunga su trečiąja šalimi sudaro laisvosios prekybos susitarimą, kuriame yra nuostatų dėl investicijų, o šešios valstybės narės turi galiojančius susitarimus, kuriuose yra tokios pačios nuostatos dėl investicijų. Jei ES su trečiąja šalimi sudarytame susitarime nenumatyta pakeisti valstybių narių su trečiąja šalimi sudarytų šešių susitarimų, tuomet būtų taikomas 6 straipsnis. Kartu su šiuo pasiūlymu priimtame komunikate Komisija išdėstė savo požiūrį į tarptautinę investicijų politiką, kurio ji ketina laikytis, įskaitant šalis, su kuriomis svarstoma pradiniu etapu derėtis dėl investicijų susitarimų. Pagaliau leidimas vienam ar daugiau susitarimų gali būti atšauktas, jei susitarimu kenkiama su investicijomis susijusiai Sąjungos politikai, įskaitant, visų pirma, bendrą prekybos politiką (pvz., jei dėl to, kad jau yra galiojančių susitarimų, trečioji šalis nelabai pageidauja derėtis su Sąjunga) arba jei per metus nuo Komisijos pagal Sutarties 218 straipsnio 3 dalį parengtos rekomendacijos pateikimo Taryba nepriėmė sprendimo leisti pradėti derybas dėl investicijų. 6 straipsnyje numatomos Komisijos ir susijusios (-ių) valstybės (-ių) narės (-ių) konsultacijos, per kurias turi būti nagrinėjami klausimai, dėl kurių gali būti atšauktas leidimas.III skyriuje numatoma galiojančių susitarimų keitimo ir naujų susitarimų sudarymo tvarka. Siūloma procedūrinė tvarka parengta remiantis 2009 m. liepos 13 d. Europos Parlamento ir Tarybos reglamentu (EB) Nr. 662/2009, kuriuo nustatoma derybų dėl valstybių narių ir trečiųjų šalių susitarimų dėl tam tikrų klausimų, susijusių su sutartinėms ir nesutartinėms prievolėms taikytina teise bei tokių susitarimų sudarymo procedūra, ir 2009 m. liepos 7 d. Tarybos reglamentu (EB) Nr. 664/2009, kuriuo nustatoma derybų dėl valstybių narių ir trečiųjų šalių susitarimų dėl jurisdikcijos, teismo sprendimų ir nutarčių, susijusių su santuoka, tėvų atsakomybe ir išlaikymo prievolėmis, pripažinimo bei vykdymo ir išlaikymo prievolėms taikytinos teisės bei tokių susitarimų sudarymo procedūra, nustatyta teisių suteikimo tvarka[3] .7 straipsnyje numatoma bendra tvarka, kuria vadovaudamosi valstybės narės gali sudaryti ar keisti dvišalius susitarimus dėl investicijų.8 straipsnyje reikalaujama, kad valstybė narė praneštų Komisijai apie ketinimą keisti galiojantį ar sudaryti naują dvišalį susitarimą su trečiąja šalimi. Reikalaujama, kad valstybės narės pateiktų visus būtinus dokumentus, susijusius su derybomis dėl susitarimo ar jų atnaujinimu, kurie, atsižvelgiant į konfidencialumo reikalavimus, gali būti pateikti kitoms valstybėms narėms ir Europos Parlamentui.9 straipsnyje išsamiai aprašomi pagrindiniai motyvai, kuriais remdamasi Komisija galėtų neleisti valstybėms narėms pradėti oficialių derybų, ypač tais atvejais, kai valstybės narės iniciatyva galėtų pakenkti ES derybų ar ES politikos tikslams. Komisija gali pareikalauti, kad valstybė narė į derybas įtrauktų tam tikras išlygas, pavyzdžiui, dėl a) susitarimo nutraukimo, jei Sąjunga arba Sąjunga ir valstybės narės ir ta pati trečioji šalis sudaro naują susitarimą (žr., pavyzdžiui, Reglamento (EB) Nr. 662/2009 5 straipsnyje nustatytas denonsavimo ar pakeitimo išlygas), b) perkėlimo nuostatų arba c) didžiausio palankumo režimo, kad visiems ES investuotojams susijusioje trečiojoje šalyje būtų užtikrintos vienodos sąlygos.10 straipsnyje reikalaujama, kad valstybės narės informuotų Komisiją apie derybas arba atnaujintas derybas, kurias leista vykdyti. Be to, Komisija, siekdama užtikrinti visišką skaidrumą ir derėjimą su Sąjungos investicijų politika, gali prašyti, kad jai būtų leista stebėtojos teisėmis dalyvauti valstybės narės derybose dėl investicijų su trečiąja šalimi.11 straipsnis skirtas derybų proceso pabaigai, jame numatoma, kokia tvarka ir sąlygomis valstybėms narėms gali būti leidžiama pasirašyti ir sudaryti susitarimą. Komisija, gavusi pranešimą apie susitarimą, kuris turi būti jai pateiktas prieš pasirašant susitarimą, įvertina, ar susitarimu nekenkiama artėjančioms ar vykstančioms ES deryboms dėl investicijų arba ar susitarimas neprieštarauja pareigoms pagal ES teisės aktus, įskaitant pareigas pagal SESV V antraštinės dalies 4 skyriaus trečią dalį.12 straipsnyje numatoma pagal šio reglamento III skyrių atlikti leidimų peržiūrą. Komisija, peržiūrėdama derybų ir susitarimų, kuriems suteiktas leidimas, kiekybinius ir kokybinius aspektus, įvertins, ar reikėtų toliau taikyti III skyriaus nuostatas. Ataskaita ir visos galimos rekomendacijos nebetaikyti šio skyriaus nuostatų arba jas keisti bus pateiktos ne vėliau kaip per penkis metus nuo šio reglamento įsigaliojimo.IV skyriuje nustatomi tam tikri valstybių narių veiksmų dėl susitarimų, kuriems taikomas šis reglamentas, reikalavimai.13 straipsnyje reikalaujama, kad valstybės narės pateiktų informaciją apie susitikimus, rengiamus vadovaujantis susitarimais, kuriems taikomas šis reglamentas. Be to, reikalaujama, kad valstybės narės, iš karto, kai sužino, praneštų Komisijai apie visus ginčų sprendimo prašymus, kurie joms buvo pateikti vadovaujantis valstybių narių susitarimais, ir bendradarbiautų su Komisija pagal susitarimą pasirinkdamos ginčo, dėl kurio joms būtų leista pateikti ieškinį kitai tokio susitarimo šalimi esančiai trečiajai šaliai, sprendimo arba konsultacijų mechanizmą.14 straipsnyje nustatoma, kad valstybės narės gali nurodyti, ar pagal 8 ir 11 straipsnį pateikiamą informaciją reikėtų laikyti konfidencialia ir ar galima ja dalytis su kitomis valstybėmis narėmis.Pagal 15 straipsnį įsteigiamas naujas komitetas, kuris padeda Komisijai administruoti reglamento taikymą, ir nustatoma šio komiteto darbo tvarka. Šią nuostatą galima peržiūrėti, kad ji atitiktų reglamentą dėl Komisijos naudojimosi jai suteiktais įgyvendinimo įgaliojimais, kuris turi būti priimtas pagal SESV 291 straipsnį[4]. Jei šis pasiūlymas bus priimtas anksčiau, nei įsigalios reglamentas dėl Komisijos naudojimosi jai suteiktais įgyvendinimo įgaliojimais, Komisija numato, kad pagal minėtą reglamento pasiūlymą šis reglamentas bus automatiškai atnaujintas pateikiant nuorodas į reglamentą, priimtą vadovaujantis 291 straipsniu[5].16 straipsnyje nustatoma, kad šis reglamentas įsigalioja praėjus 20 dienų po jo paskelbimo, o tai reiškia, kad II skyrius taikomas iki tos datos galiojusiems susitarimams.4. POVEIKIS BIUDŽETUIPasiūlymas neturi poveikio ES biudžetui.2010/0197 (COD)PasiūlymasEUROPOS PARLAMENTO IR TARYBOS REGLAMENTASkuriuo nustatoma valstybių narių ir trečiųjų šalių dvišaliams investicijų susitarimams skirta pereinamojo laikotarpio tvarkaEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį,atsižvelgdami į Europos Komisijos pasiūlymą,teisės akto pasiūlymą perdavus nacionaliniams parlamentams,priimdami sprendimą pagal įprastą teisėkūros procedūrą,kadangi:(1) Įsigaliojus Lisabonos sutarčiai tiesioginės užsienio investicijos įtrauktos į bendrai prekybos politikai priskiriamų sričių sąrašą. Pagal Sutarties dėl Europos Sąjungos veikimo (toliau – Sutartis) 3 straipsnio 1 dalies e punktą Sąjunga turi išimtinę kompetenciją bendros prekybos politikos srityje. Taigi, šioje srityje tik Sąjunga gali priimti teisiškai privalomus aktus. Valstybės narės pačios tai gali daryti tik jei pagal Sutarties 2 straipsnio 1 dalį jas įgalioja Sąjunga.(2) Be to, Sutarties IV antraštinės dalies 4 skyriaus trečioje dalyje nustatytos bendrosios kapitalo judėjimo tarp valstybių narių ir trečiųjų šalių taisyklės, įskaitant su investicijomis susijusio kapitalo judėjimo taisykles. Šioms taisyklėms poveikio gali turėti valstybių narių sudaryti tarptautiniai susitarimai dėl užsienio investicijų.(3) Įsigaliojant Lisabonos sutarčiai Sąjungos valstybėse narėse buvo taikoma daug dvišalių susitarimų dėl investicijų su trečiosiomis šalimis. Sutartyje nenumatyta aiškių pereinamojo laikotarpio nuostatų, taikytinų tokiems susitarimams, kurie dabar priklauso išimtinei Sąjungos kompetencijai. Be to, kai kuriuose tokiuose susitarimuose gali būti nuostatų, kurios turi poveikio Sutarties IV antraštinės dalies 4 skyriaus trečioje dalyje nustatytoms bendrosioms kapitalo judėjimo taisyklėms.(4) Nors dvišaliai susitarimai pagal viešąją tarptautinę teisę valstybėms narėms ir toliau yra privalomi ir palaipsniui bus keičiami būsimais su tuo pačiu susitarimo dalyku susijusiais Sąjungos susitarimais, tokių susitarimų tolesnio taikymo ir jų santykio su Sąjungos politika, susijusia su investicijomis, įskaitant, visų pirma, bendrą prekybos politiką, sąlygos turi būti tinkamai taikomos. Sąjungai naudojantis savo kompetencija minėtas santykis bus dar daugiau išplėtotas.(5) Dėl ES investuotojų ir jų investicijų trečiosiose šalyse, taip pat užsienio investuotojus ir investicijas priimančiųjų valstybių narių interesų, dvišaliai susitarimai, kuriuose nustatomos ir užtikrinamos investicijų sąlygos, turėtų toliau galioti.(6) Šiame reglamente išdėstomos sąlygos, kuriomis valstybėms narėms turėtų būti leidžiama toliau taikyti galiojančius tarptautinius susitarimus dėl investicijų arba leidžiama tokiems susitarimams įsigalioti.(7) Šiame reglamente nustatomos sąlygos, kuriomis valstybėms narėms suteikiamos teisės iš dalies keisti arba sudaryti tarptautinius susitarimus dėl investicijų.(8) Leidimas toliau taikyti, iš dalies keisti arba sudaryti susitarimus, kuriems taikomas šis reglamentas, suteikiamas Sąjungos išimtinei kompetencijai priskiriamoje srityje, todėl toks leidimas turi būti vertinamas kaip išimtinė priemonė. Leidimu nepažeidžiamas Sutarties 258 straipsnio taikymas dėl valstybių narių pareigų pagal Sutartis nevykdymo, išskyrus pareigas, susijusias su nesuderinamumais, kurie atsiranda Sąjungai ir jos valstybėms narėms pasiskirsčius kompetencijos sritis.(9) Reikalaujama[6], kad valstybės narės imtųsi reikiamų priemonių valstybių narių su trečiosiomis šalimis sudarytose dvišalėse investicijų sutartyse esantiems nesuderinamumams su Sąjungos teisės aktais pašalinti, jei tokių nesuderinamumų yra.(10) Komisijai turėtų būti sudaryta galimybė atšaukti leidimą, jei susitarimas prieštarauja Sąjungos teisės aktams, išskyrus nesuderinamumus, kurie atsiranda Sąjungai ir jos valstybėms narėms pasiskirsčius kompetencijos sritis. Be to, leidimas gali būti atšauktas, jei galiojančiame Sąjungos susitarime su trečiąja šalimi yra nuostatų dėl investicijų, kurios yra panašios į valstybės narės susitarime esančias nuostatas. Leidimas gali būti atšauktas siekiant užtikrinti, kad valstybių narių susitarimai nepakenktų Sąjungos investicijų politikos, įskaitant, visų pirma, bendros prekybos politikos autonomines priemones, kūrimui ir įgyvendinimui. Pagaliau, galimybė atšaukti leidimą būtų sudaryta, jei per metus nuo Komisijos pagal Sutarties 218 straipsnio 3 dalį parengtos rekomendacijos pateikimo Taryba nepriimtų sprendimo leisti pradėti derybas dėl investicijų.(11) Leidimu iš dalies keisti arba sudaryti šiame reglamente numatytus susitarimus valstybėms narėms, visų pirma, sudaroma galimybė pašalinti visus jų tarptautiniuose susitarimuose dėl investicijų esančius nesuderinamumus su Sąjungos teisės aktais, išskyrus šiame reglamente aptariamus nesuderinamumus, kurie atsiranda Sąjungai ir jos valstybėms narėms pasiskirsčius kompetencijos sritis.(12) Ne vėliau kaip po penkių metų nuo šio reglamento įsigaliojimo Komisija Europos Parlamentui ir Tarybai turėtų pateikti šio reglamento II ir III skyrių taikymo ataskaitą. Ataskaitoje, inter alia , turėtų būti pateikta rekomendacijų dėl tolesnio minėtų skyrių taikymo. Jei ataskaitoje rekomenduojama minėtų skyrių nuostatų nebetaikyti arba jei siūloma tas nuostatas keisti, prie ataskaitos turėtų būti pridedamas atitinkamas teisės akto pasiūlymas. Valstybių narių su trečiosiomis šalimis sudaryti dvišaliai susitarimai pagal viešąją tarptautinę teisę šalims toliau galioja, išskyrus jei jie pakeičiami Sąjungos susitarimu dėl investicijų arba kitu būdu nutraukiami.(13) Bet kuriuo atveju turi būti užkirstas kelias tam, kad susitarimai, kuriems pagal šį reglamentą suteiktas leidimas, arba leidimai pradėti derybas dėl galiojančio dvišalio susitarimo dalinio pakeitimo ar naujo tokio susitarimo sudarymo taptų kliūtimi su investicijomis susijusiai Sąjungos politikai ir, visų pirma, bendrai prekybos politikai įgyvendinti.(14) Europos Parlamentas, Taryba ir Komisija turėtų užtikrinti, kad konfidencialia įvardyta informacija būtų naudojamasi pagal 2001 m. gegužės 30 d. Europos Parlamento ir Tarybos reglamentą (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais[7].(15) Šis reglamentas neturėtų būti taikomas tarp valstybių narių sudarytiems susitarimams dėl investicijų.(16) Būtina nustatyti tam tikrą tvarką, kuria būtų užtikrinta, kad susitarimai, kuriuos pagal šį reglamentą leidžiama toliau taikyti, ir toliau veiktų, įskaitant ginčų sprendimus, ir kartu būtų atsižvelgiama į išimtinę Sąjungos kompetenciją.(17) Šio reglamento įgyvendinimui reikalingos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką[8],PRIĖMĖ ŠĮ REGLAMENTĄ:I SKYRIUSTaikymo sritis1 straipsnisDalykas ir taikymo sritisŠiame reglamente nustatomos sąlygos ir tvarka, kurias taikant valstybėms narėms leidžiama toliau taikyti galiojančius dvišalius susitarimus dėl investicijų su trečiosiomis šalimis, iš dalies juos keisti ar sudaryti.II SKYRIUSLeidimas toliau taikyti galiojančius susitarimus2 straipsnisPranešimas KomisijaiValstybės narės per trisdešimt dienų po šio reglamento įsigaliojimo praneša Komisijai apie visus su trečiosiomis šalimis prieš įsigaliojant šiam reglamentui sudarytus dvišalius susitarimus dėl investicijų, kuriuos, jų pageidavimu, pagal šį skyrių norima toliau taikyti arba prašoma leisti jiems įsigalioti. Prie pranešimo pridedamos tokių dvišalių susitarimų kopijos.3 straipsnisLeidimas toliau taikyti galiojančius susitarimusNepaisant su investicijomis susijusių Sąjungos kompetencijų ir nepažeidžiant valstybių narių kitų pareigų pagal Sąjungos teisės aktus, valstybėms narėms pagal Sutarties 2 straipsnio 1 dalį leidžiama toliau taikyti galiojančius dvišalius susitarimus dėl investicijų, apie kuriuos buvo pranešta pagal šio reglamento 2 straipsnį.4 straipsnisSkelbimas1. Komisija Oficialiajame Europos Sąjungos leidinyje kas dvylika mėnesių skelbia susitarimų, apie kuriuos pranešta pagal 2 straipsnį arba 11 straipsnio 7 dalį, sąrašą.2. Pirmą kartą 1 dalyje nurodytų susitarimų sąrašas skelbiamas ne vėliau kaip po trijų mėnesių nuo pranešimų pagal 2 straipsnį pateikimo termino.5 straipsnisPeržiūra1. Komisija peržiūri susitarimus, apie kuriuos pranešta pagal 2 straipsnį ir, visų pirma, įvertina, ar:a) susitarimai neprieštarauja Sąjungos teisės aktams, išskyrus nesuderinamumus, kurie atsiranda Sąjungai ir jos valstybėms narėms pasiskirsčius kompetencijos sritis, arbab) visas susitarimas ar jo dalis nesutampa su galiojančiu Sąjungos susitarimu su ta trečiąja šalimi, be to, ar minėtas konkretus sutapimas pastarajame susitarime neaptariamas, arbac) susitarimai nekelia kliūčių su investicijomis susijusiai Sąjungos politikai, įskaitant, visų pirma, bendrą prekybos politiką, kurti ir įgyvendinti.2. Siekiant palengvinti 1 dalyje nurodytą peržiūrą valstybės narės prašymu arba Komisijos iniciatyva gali būti rengiamos Komisijos ir pranešančiosios valstybės narės konsultacijos.3. Ne vėliau kaip po penkių metų nuo šio reglamento įsigaliojimo Komisija, remdamasi 1 dalyje nurodyta peržiūra, Europos Parlamentui ir Tarybai pateikia šio skyriaus taikymo ataskaitą, kurioje pateikiama rekomendacija, ar būtina toliau taikyti šį skyrių.4. Jei 3 dalyje nurodytoje ataskaitoje rekomenduojama šio skyriaus nuostatų nebetaikyti arba jas keisti, prie ataskaitos pridedamas atitinkamas teisės akto pasiūlymas.6 straipsnisLeidimo atšaukimas1. 3 straipsnyje numatytas leidimas gali būti atšauktas, jei:a) susitarimas prieštarauja Sąjungos teisės aktams, išskyrus nesuderinamumus, kurie atsiranda Sąjungai ir jos valstybėms narėms pasiskirsčius kompetencijos sritis, arbab) visas susitarimas ar jo dalis sutampa su galiojančiu Sąjungos susitarimu su ta trečiąja šalimi, ir minėtas konkretus sutapimas pastarajame susitarime neaptariamas, arbac) dėl susitarimo kyla kliūtis su investicijomis susijusiai Sąjungos politikai, įskaitant, visų pirma, bendrą prekybos politiką, kurti ir įgyvendinti, arbad) per metus nuo Komisijos pagal Sutarties 218 straipsnio 3 dalį parengtos rekomendacijos pateikimo Taryba nepriėmė sprendimo leisti pradėti derybas dėl susitarimo, kuris visas arba iš dalies sutampa su susitarimu, apie kurį pranešta pagal 2 straipsnį.2. Komisijai nusprendus, kad yra priežasčių 3 straipsnyje numatytam leidimui atšaukti, susijusiai valstybei narei ji pateikia pagrįstą nuomonę dėl priemonių, kurių būtina imtis 1 dalyje nurodytiems reikalavimams atitikti. Surengiamos Komisijos ir susijusios valstybės narės konsultacijos.3. Jei surengus 2 dalyje nurodytas konsultacijas klausimo išspręsti nepavyksta, Komisija atšaukia susijusiam susitarimui suteiktą leidimą. Komisija 15 straipsnio 2 dalyje nurodyta tvarka priima sprendimą dėl leidimo atšaukimo. Sprendime taip pat nustatomas reikalavimas, kad valstybė narė imtųsi tinkamų veiksmų ir, prireikus, nutrauktų susijusį susitarimą.4. Jei leidimas atšaukiamas, Komisija susitarimą išbraukia iš 4 straipsnyje nurodyto sąrašo.III SKYRIUSLeidimas iš dalies keisti arba sudaryti susitarimus7 straipsnisLeidimas iš dalies keisti arba sudaryti susitarimusAtsižvelgiant į 8–12 straipsniuose nustatytas sąlygas, valstybei narei leidžiama pradėti derybas su trečiąja šalimi dėl galiojančio susitarimo dėl investicijų dalinio pakeitimo arba dėl naujo tokio susitarimo sudarymo.8 straipsnisPranešimas Komisijai1. Jeigu valstybė narė ketina pradėti derybas su trečiąja šalimi, siekdama iš dalies pakeisti galiojantį susitarimą dėl investicijų arba sudaryti naują tokį susitarimą, ji praneša Komisijai apie savo ketinimą raštu.2. Prie pranešimo pridedami susiję dokumentai, be to, jame nurodomos nuostatos, kurios turi būti aptariamos per derybas, derybų tikslai ir kita svarbi informacija. Jei iš dalies keičiamas galiojantis susitarimas, pranešime nurodomos nuostatos, dėl kurių turi būti iš naujo deramasi.3. Komisija pranešimą ir, jei prašoma, pridedamus dokumentus kitoms valstybėms narėms pateikia laikydamasi 14 straipsnyje nustatytų konfidencialumo reikalavimų.4. 1 dalyje nurodytas pranešimas perduodamas ne vėliau kaip prieš penkis kalendorinius mėnesius iki oficialių derybų su atitinkama trečiąja šalimi pradžios.5. Jei valstybės narės perduotos informacijos nepakanka, kad pagal 9 straipsnį būtų suteiktas leidimas pradėti oficialias derybas, Komisija gali paprašyti pateikti papildomos informacijos.9 straipsnisLeidimas pradėti oficialias derybas1. Komisija leidžia pradėti oficialias derybas, išskyrus tuos atvejus, kai nustato, kad pradėjus derybas:a) būtų prieštaraujama Sąjungos teisės aktams, išskyrus nesuderinamumus, kurie atsiranda Sąjungai ir jos valstybėms narėms pasiskirsčius kompetencijos sritis, arbab) būtų kenkiama Sąjungos ir susijusios trečiosios šalies jau vykstančių ar netrukus prasidėsiančių derybų tikslams arbac) atsirastų kliūtis su investicijomis susijusiai Sąjungos politikai, įskaitant, visų pirma, bendrą prekybos politiką, kurti ir įgyvendinti.2. Suteikdama 1 dalyje nurodytą leidimą Komisija gali reikalauti, kad valstybė narė į tokias derybas įtrauktų visas reikiamas išlygas.3. Sprendimai dėl 1 dalyje nurodyto leidimo priimami laikantis 15 straipsnio 2 dalyje nustatytos tvarkos. Komisija sprendimą priima per 90 dienų nuo 8 straipsnyje nurodyto pranešimo gavimo. Jei sprendimui priimti reikia papildomos informacijos, 90 dienų laikotarpis pradedamas skaičiuoti nuo papildomos informacijos gavimo dienos.10 straipsnisKomisijos dalyvavimas deryboseKomisijai visais derybų etapais pranešama apie pažangą ir rezultatus, be to, Komisija gali pageidauti dalyvauti valstybės narės derybose dėl investicijų su trečiąja šalimi.11 straipsnisLeidimas pasirašyti ir sudaryti susitarimą1. Prieš pasirašydama susitarimą, atitinkama valstybė narė praneša Komisijai apie derybų rezultatus ir pateikia Komisijai susitarimo tekstą.2. 1 dalyje numatytas reikalavimas pranešti taikomas ir susitarimams, dėl kurių derybos vyko dar prieš įsigaliojant šiam reglamentui, tačiau nebuvo baigtos ir dėl to pagal 2 straipsnį apie tokius susitarimus pranešti nereikėjo.3. Gavusi tokį pranešimą Komisija įvertina, ar susitarimas, dėl kurio derėtasi:a) neprieštarauja Sąjungos teisės aktams, išskyrus nesuderinamumus, kurie atsiranda Sąjungai ir jos valstybėms narėms pasiskirsčius kompetencijos sritis, arbab) nekenkia Sąjungos ir susijusios trečiosios šalies jau vykstančių ar netrukus prasidėsiančių derybų tikslams arbac) nekelia kliūčių su investicijomis susijusiai Sąjungos politikai, įskaitant, visų pirma, bendrą prekybos politiką, kurti ir įgyvendinti arbad) neprieštarauja 9 straipsnio 2 dalyje nustatytam reikalavimui, jei tikslinga.4. Jeigu Komisija nustato, kad derybose susitarta dėl susitarimo, kuris neatitinka 3 dalyje nurodytų reikalavimų, valstybei narei neleidžiama pasirašyti ir sudaryti susitarimo.5. Jeigu Komisija nustato, kad derybose susitarta dėl susitarimo, kuris atitinka 3 dalyje nurodytus reikalavimus, valstybei narei leidžiama pasirašyti ir sudaryti susitarimą.6. Sprendimai pagal 4 ir 5 dalis priimami 15 straipsnio 2 dalyje nustatyta tvarka. Komisija sprendimą priima per 90 dienų nuo 1 ir 2 dalyse nurodytų pranešimų gavimo. Jei sprendimui priimti reikia papildomos informacijos, 90 dienų laikotarpis pradedamas skaičiuoti nuo papildomos informacijos gavimo dienos.7. Jei leidimas suteiktas pagal 5 dalį, susijusi valstybė narė Komisijai praneša apie susitarimo sudarymą ir įsigaliojimą.12 straipsnisPeržiūra1. Ne vėliau kaip po penkių metų nuo šio reglamento įsigaliojimo Komisija Europos Parlamentui ir Tarybai pateikia šio skyriaus taikymo ataskaitą, kurioje pateikiama rekomendacija, ar būtina toliau taikyti šį skyrių.2. 1 dalyje nurodytoje ataskaitoje taip pat apžvelgiami leidimai, kuriuos prašyta suteikti ir kurie suteikti pagal šį skyrių.3. Jei 1 dalyje nurodytoje ataskaitoje rekomenduojama nebetaikyti šio skyriaus arba keisti šio skyriaus nuostatas, prie ataskaitos pridedamas atitinkamas teisės akto pasiūlymas.IV SKYRIUSBaigiamosios nuostatos13 straipsnisValstybių narių veiksmai dėl susitarimų su trečiąja šalimi1. Visų susitarimų, kuriems taikomas šis reglamentas, atveju susijusi valstybė narė nedelsdama praneša Komisijai apie visus susitikimus, kurie rengiami vadovaujantis susitarimo nuostatomis. Komisijai pateikiama darbotvarkė ir visa klausimams, kurie bus aptariami, suprasti būtina susijusi informacija. Komisija gali prašyti susijusios valstybės narės pateikti papildomos informacijos. Jei klausimas, kuris bus aptariamas, gali turėti poveikio su investicijomis susijusios Sąjungos politikos, įskaitant, visų pirma, bendrą prekybos politiką, įgyvendinimui, Komisija gali pareikalauti, kad susijusi valstybė narė laikytųsi tam tikros pozicijos.2. Visų susitarimų, kuriems taikomas šis reglamentas, atveju susijusi valstybė narė nedelsdama praneša Komisijai apie visus pateiktus pareiškimus, kad konkreti priemonė neatitinka susitarimo. Be to, valstybė narė nedelsdama praneša Komisijai apie visus vadovaujantis susitarimu pateiktus ginčų sprendimo prašymus, kai tik valstybė narė sužino apie tokį prašymą. Valstybė narė ir Komisija visapusiškai bendradarbiauja ir imasi visų būtinų priemonių veiksmingai gynybai užtikrinti, įskaitant, prireikus, Komisijos dalyvavimą ginčo sprendimo procedūroje.3. Visų susitarimų, kuriems taikomas šis reglamentas, atveju susijusi valstybė narė prieš pradėdama taikyti bet kurį susitarime numatytą ginčo sprendimo mechanizmą siekia gauti Komisijos sutikimą ir, Komisijai pareikalavus, tokį mechanizmą pradeda taikyti. Minėti mechanizmai – konsultacijos su kita susitarimo šalimi ir ginčo sprendimas, jei tai numatyta susitarime. Valstybė narė ir Komisija visapusiškai bendradarbiauja vykdydamos ginčo sprendimo procedūras pagal atitinkamą mechanizmą, įskaitant, prireikus, Komisijos dalyvavimą susijusiose procedūrose.14 straipsnisKonfidencialumasPagal 8 ir 11 straipsnį pranešdamos Komisijai apie derybas ir jų rezultatus valstybės narės gali nurodyti, ar kurią nors pateiktą informaciją reikėtų laikyti konfidencialia ir ar galima ja dalytis su kitomis valstybėmis narėmis.15 straipsnisKomitetas1. Komisijai padeda Tarptautiniams investicijų susitarimams skirtos pereinamojo laikotarpio tvarkos administravimo patariamasis komitetas.2. Kai daroma nuoroda į šią dalį, taikomi Sprendimo 1999/468/EB 3 ir 7 straipsniai.16 straipsnisĮsigaliojimasŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje […]Europos Parlamento vardu Tarybos varduPirmininkas Pirmininkas [1] 1961 m. spalio 9 d. Tarybos sprendimas dėl prekybos susitarimų su trečiosiomis šalimis trukmės norminimo ir 1969 m. gruodžio 16 d. Tarybos sprendimas dėl valstybių narių ir trečiųjų šalių susitarimų dėl prekybos santykių laipsninio norminimo ir dėl derybų dėl Bendrijos susitarimų.[2] Dėl naujausios teismo praktikos žr. sprendimus 2009 m. kovo 3 d. bylose C-205/06 ir C-249/06 ir sprendimą 2009 m. lapkričio 19 d. byloje C-118/07 , kuriais Europos Sąjungos Teisingumo teismas nustatė, kad tam tikros Austrijos, Švedijos ir Suomijos dvišalių investicijų sutarčių nuostatos buvo nesuderinamos su EB Sutartimi ir kad susijusios valstybės narės nesiėmė tinkamų priemonių minėtiems nesuderinamumams pašalinti. Tokių pačių ar panašių išlygų yra kitose DIT, kurios buvo sudarytos prieš stojimą į Sąjungą arba po to. Sprendimuose Teismas ragina Komisiją šiais klausimais imtis tarpininkės vaidmens.[3] OL L 200/52, 2009 7 31, p. 25 ir p. 46.[4] Žr. Europos parlamento ir Tarybos reglamento, kuriuo nustatomos valstybių narių vykdomos kontrolės, kaip Komisija vykdo įgyvendinimo įgaliojimus, mechanizmų taisyklės ir bendrieji principai, pasiūlymą, 2010 m. kovo 9 d., COM(2010) 83 galutinis.[5] Žr. minėto Komisijos pasiūlymo 10 straipsnį.[6] Dėl naujausios teismo praktikos žr. Europos Sąjungos Teisingumo teismo sprendimus bylose Komisija prieš Austriją , C-205/06, Komisija prieš Švediją , C-249/06, ir Komisija prieš Suomiją , C-118/07.[7] OL L 145, 2001 5 31, p. 43.[8] OL L 184, 1999 7 17, p. 23.